19 September 2006	7 Oktober 2004AFRIKAANSE WEERGAWE VAN YOUNG VOICES? ...
Siende dat LitNet goedgunstiglik die Afrikaanse gespreksforum S�Net huisves, het
ek gewonder of die "powers that be" dit dalk sou oorweeg om ook n Afrikaanse
weergawe van die Young Voices konferensie aan te bied? Aangesien die
geleentheid deur hoofsaaklik Afrikaanse besighede en koerante ondersteun word -
te wete Tafelberg, Human & Rousseau, Kw�la Boeke, ABSA Bank, Rapport, Volksblad, Beeld en Die Burger - het ek gemeen die logiese benadering sou wees om die Engelse besigheidsw�reld nader vir borgskappe. n Mens het sekerlik rede om te verwag dat hulle ten minste nie minder entoesiasties sal wees oor die
bevordering van Afrikaans as wat Afrikaanse besighede is om Engels te bevorder
nie? Ek wil sommer ook van hierdie geleentheid gebruik maak om my uiterste
dankbaarheid uit te spreek daarvoor dat LitNet in hierdie donker tye nog bereid
is om sy nek uit te steek vir Afrikaans deur die hoofsaaklik Afrikaanse S�Net te
huisves. Dit is n uiterste weldaad en iets waarvoor ek die Engelse ewig
dankbaar sal wees.